《和新浦侯咏鹤诗》
南北朝·江洪

闲园有孤鹤，摧藏信可怜。宁望春皋下，刷羽玩花钿。

何时秋海上，照影弄长川。晓鸣动遥怨，夕唳感孀眠。

哀咽芳林右，悯默华池边。犹冀凌云志，万里共翩翩。

作者简介：南朝梁济阳人。初为齐太学生。竟陵王萧子良开西邸，招文学，洪以善辞藻从游。曾与丘令楷击钵立韵，响绝诗成，皆可观览。后为建阳令，坐事死。